CELEX: 62014TN0620
Language: lt
Date: 2014-08-15 00:00:00
Title: Byla T-620/14: 2014 m. rugpjūčio 15 d. pareikštas ieškinys byloje Diapharm/Komisija

17.11.2014   
            
            
               LT
            
            
               Europos Sąjungos oficialusis leidinys
            
            
               C 409/49
            
         2014 m. rugpjūčio 15 d. pareikštas ieškinys byloje Diapharm/Komisija
   
   (Byla T-620/14)
   2014/C 409/70
   Proceso kalba: vokiečių
   
      Šalys
   
   
      Ieškovė: Diapharm GmbH & Co. KG (Miunsteris, Vokietija), atstovaujama advokatų M. Weidner, N. Hußmann ir T. Guttau
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti, kad atsakovė nesiėmė veiksmų pavesti Europos maisto saugos agentūrai atlikti teiginių apie augalinių medžiagų sveikatingumą mokslinį vertinimą, kad būtų sudarytas leistinų teiginių apie augalines medžiagas Bendrijos sąrašas, kaip nurodyta Reglamento Nr. 1924/2006 13 straipsnio 3 dalyje, ir nustatytos visos būtinas šių teiginių vartojimo sąlygos, ir taip pažeidė 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (OL L 404, p. 9),
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo vieną pagrindą.
   Ieškinio pagrindas: Reglamento (EB) Nr. 1924/2006 (1) 13 straipsnio 3 dalies pažeidimas
   Ieškovės nuomone, Komisijos neveikimas pažeidžia Reglamento Nr. 1924/2006 13 straipsnio 3 dalį, kurioje aiškiai nurodytas įgyvendinimo terminas 2010 m. sausio 31 d. Ieškovė kaltina Komisiją praleidus šį terminą. Šiuo klausimu ieškovė teigia, kad Komisija neturi teisės neribotam laikui atidėti teiginių apie augalinių medžiagų sveikatingumą mokslinį vertinimą. Ieškovės nuomone, atsakovės neveikimas sukelia nenuoseklumą Sąjungos mastu ir prieštarauja reglamento tikslui sukurti vienodas taisykles visoje Europoje.
   
      (1)  2006 m. gruodžio 20 d. Europos Parlamento ir Tarybos reglamentas (EB) Nr. 1924/2006 dėl teiginių apie maisto produktų maistingumą ir sveikatingumą (OL L 404, p. 9).